প্রয়াত প্রাক্তন কেন্দ্রীয় প্রতিমন্ত্রী সুরেশ কালমাডি

ওয়েবডেস্ক-  প্রয়াত প্রাক্তন কেন্দ্রীয় প্রতিমন্ত্রী সুরেশ কালমাডি (Union Minister of State Suresh Kalmadi) । পুণের (Pune) দীননাথ মঙ্গেশকর হাসপাতালে (Dinanath Mangeshkar Hospital) চিকিৎসা চলছিল তাঁর। মঙ্গলবার সকালে সেখানেই মৃত্যু হয়। মৃত্যুকালে প্রাক্তন কংগ্রেস নেতার বয়স হয়েছিল ৮১ বছর। মঙ্গলবার সেখানেই মৃত্যু হয় প্রাক্তন এই কংগ্রেস নেতার।

২০১০ সালে দিল্লিতে আয়োজিত হয়েছিল কমনওয়েলথ গেমস (Commonwealth Games) , সেখানে ব্যাপক দুর্নীতির অভিযোগ উঠেছিল সুরেশ কালমাডির বিরুদ্ধে। বেশ কয়েকদিন ধরে স্বাস্থ্যের অবনতি হয়েছিল। হাসপাতালে চিকিৎসা চলাকালীন প্রয়াত হন তিনি। মঙ্গলবার বিকেলেই কালমাডির শেষকৃত্য সম্পন্ন হবে পুণের বৈকুণ্ঠ শ্মশানভূমিতে। স্ত্রী, পুত্র-পুত্রবধূ, কন্যা-জামাই, নাতি-নাতনি রয়েছেন প্রয়াত কালমাডির পরিবারে। কালমাডিকে শেষ শ্রদ্ধা জানাতে তাঁর দেহ কালমাডি হাউসে রাখা হবে।

উল্লেখ্য, কংগ্রেস নেতা হিসাবে পুণেতে অত্যন্ত জনপ্রিয় ছিলেন কালমাডি। রেলের প্রতিমন্ত্রী থাকলেও ভারতীয় ক্রীড়াদুনিয়াতেই কালমাডি বেশি জনপ্রিয় ছিলেন। ভারতীয় অলিম্পিক অ্যাসোসিয়েশনের প্রেসিডেন্ট ছিলেন। সেখান থেকেই কমনওয়েলথ গেমস দুর্নীতির সঙ্গে কালমাডির নাম জড়িয়ে যায়। ২০১১ সালে তিনি গ্রেফতার হন। দল থেকে বহিষ্কার করে কংগ্রেস। এর পর ২০১৬ সালে অলিম্পিক অ্যাসোসিয়েশনের লাইফ প্রেসিডেন্ট নির্বাচিত হন কালমাডি। কিন্তু সেই নির্বাচন ঘিরে তদন্তের নির্দেশ দেয় ক্রীড়ামন্ত্রী।

আরও পড়ুন-  হাসপাতালে সোনিয়া গান্ধী! আচমকা কী হল? এখন কেমন আছেন তিনি?

এর ফলে পদ গ্রহণ করেননি ক্রীড়ামন্ত্রী। তবে মৃত্যুর আগে কমনওয়েলথ গেমস দুর্নীত থেকে ক্লিনচিট পেয়েছেন সুরেশ কালমাডি। গত এপ্রিলে দিল্লির এক আদালতে কমনওয়েলথ গেমস কেলেঙ্কারির ‘ক্লোজার রিপোর্ট’ জমা দিয়েছে ইডি। ওই রিপোর্টে স্পষ্ট করা হয়েছে, কমনওয়েলথ মামলায় কোনও আর্থিক দুনীর্তির প্রমাণ মেলেনি। সেই রিপোর্ট গ্রহণ করেছে আদালত। পাশাপাশি এই মামলায় ২০১৪ সালে সিবিআই ক্লোজার রিপোর্ট জমা দেয়। কমনওয়েলথ গেমসেও কোনও দুর্নীতি পায়নি বলে রিপোর্ট দিয়েছে সিবিআই।